આશરે સત્તરસો વર્ષ પુરાણા ઈટાલીના આ ઐતિહાસિક નગર પાસે પ્રવાસીને આપવા જેવું ઘણું ખરું છે. સદીઓ પુરાણાં સ્થાપત્ય ખળખળ વહેતી નહેર, બાગબગીચા, ફૂટપાથ પરના બિસ્ત્રો ને સંગીતની સૂરાવલી સાથે ચટાકેદાર ભોજન હું 19 વર્ષ પહેલાં વેનિસ ગયો હતો એટલે બહુ જ રોમાંચિત હતો. છેલ્લી વાર ગયો હતો ત્યારે અલગારી બૅગ-પૅકરની જેમ જ ગયો હતો, પણ આ વખતે હું શહેરની ભવ્યતાને નિરાંતે માણવાનો મનસૂબો લઈને ગયો હતો. નહેરને કાંઠે વસેલું હોય એવું વેનિસ જેવું બીજું એકેય શહેર દુનિયામાં ક્યાં. નથી. અમારું હેલ્વેટિક ઍરવેઝનું નાનકડું વિમાન જ્યારે શહેરમાં લૅન્ડ થઈ રહ્યું હતું ત્યારે અચાનક એક નહેર દ્રષ્ટિગોચર થઈ અને એના પર પ્લેનનો પડછાયો દેખાઈ ગયો ને જોતજોતામાં તો હું વેનિસ પહોંચી ગયો.